**ΠΑΡΑΡΤΗΜΑ ΑΝΑΚΟΙΝΩΣΗΣ ΠΡΟΣΛΗΨΗΣ**

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΑΠΟΔΕΙΞΗ ΤΩΝ ΠΡΟΣΟΝΤΩΝ του πίνακα Β:**

**ΑΠΑΙΤΟΥΜΕΝΑ ΠΡΟΣΟΝΤΑ (απαιτούνται κατά περίπτωση)**

**ΚΥΡΙΑ ΠΡΟΣΟΝΤΑ**

1. Τίτλος σπουδών: πτυχίο ή δίπλωμα Α.Ε.Ι. ή Ελληνικού Ανοικτού Πανεπιστημίου (Ε.Α.Π.) Α.Ε.Ι. ή Προγραμμάτων Σπουδών Επιλογής (Π.Σ.Ε.) Α.Ε.Ι. της ημεδαπής «αντίστοιχης ειδικότητας ή ταυτόσημο κατά περιεχόμενο ειδικότητας» με το ζητούμενο από την Ανακοίνωση, οι υποψήφιοι οι οποίοι δεν διαθέτουν τίτλο που αναφέρεται ρητά (με την ονομασία του) στην Ανακοίνωση, καλύπτεται δε από τους παραπάνω όρους (αντιστοιχία ή ταυτοσημία), υποχρεούνται να προσκομίσουν συγχρόνως βεβαίωση του αρμοδίου οργάνου του Α.Ε.Ι. ή Ελληνικού Ανοικτού Πανεπιστημίου (Ε.Α.Π.) Α.Ε.Ι. ή Προγραμμάτων Σπουδών Επιλογής (Π.Σ.Ε.) Α.Ε.Ι., στο οποίο ανήκει το Τμήμα που χορήγησε το εν λόγω πτυχίο ή δίπλωμα, περί του ότι ο τίτλος αυτός στηρίζεται σε σπουδές που καλύπτουν με πλήρη επάρκεια το γνωστικό αντικείμενο του πτυχίου που ζητείται από την Ανακοίνωση.

Εάν ο τίτλος έχει αποκτηθεί στην αλλοδαπή απαιτείται:

α) Για τίτλους Πανεπιστημιακής: Πράξη αναγνώρισης από το ΔΙ.Κ.Α.Τ.Σ.Α. ή το Ι.Τ.Ε. αντίστοιχα, για την ισοτιμία, ή ισοτιμία και αντιστοιχία του τίτλου καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων ή πιστοποιητικό αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας ή ισοτιμίας και αντιστοιχίας καθώς και αντιστοιχία της βαθμολογικής κλίμακας αυτών με τη βαθμολογική κλίμακα των ημεδαπών τίτλων. Σε περίπτωση που από την πράξη ή το πιστοποιητικό αναγνώρισης δεν προκύπτει το γνωστικό αντικείμενο, απαιτείται βεβαίωση από το Εκπαιδευτικό Ίδρυμα που χορήγησε τον τίτλο, η οποία να καθορίζει το γνωστικό αντικείμενο, καθώς και επίσημη μετάφρασή της.

Ειδικά για τα πτυχία της Κύπρου: Για τα πτυχία που αποκτήθηκαν πριν από την πλήρη ένταξη της Κυπριακής Δημοκρατίας στην Ευρωπαϊκή Ένωση (1-5-2004) και αναφέρονται στο Π.Δ. 299/1997 δεν απαιτείται αντιστοιχία. Για τα πτυχία τα οποία έχουν χρόνο κτήσης μετά την ένταξή της στην Ε.Ε. απαιτείται ισοτιμία και αντιστοιχία.

1. Άδεια άσκησης επαγγέλματος ή άλλη επαγγελματική άδεια ή βεβαίωση εγγραφής ή βεβαίωση αναγγελίας ή βεβαίωση περί πλήρωσης όλων των προϋποθέσεων άσκησης του επαγγέλματος (όπου απαιτείται). Επισημαίνεται ότι όλες οι άδειες άσκησης επαγγέλματος πρέπει να είναι σε ισχύ κατά το χρόνο υποβολής της αίτησης.

Για τους υποψηφίους που έχουν αναγνώριση επαγγελματικής ισοτιμίας του τίτλου τους από το Συμβούλιο Αναγνώρισης Επαγγελματικής Ισοτιμίας τίτλων Τριτοβάθμιας Εκπαίδευσης, εφόσον απαιτείται από το νόμο εγγραφή τους σε επαγγελματικές οργανώσεις, αρκεί βεβαίωση υποβολής αίτησης εγγραφής τους στην οικεία επαγγελματική οργάνωση.

1. Γνώση χειρισμού Η/Υ στα αντικείμενα: α) επεξεργασίας κειμένων, β) υπολογιστικών φύλλων, γ) υπηρεσιών διαδικτύου. Για τον τρόπο απόδειξης της γνώσης χειρισμού Η/Υ, οι υποψήφιοι μπορούν να ανατρέξουν στην ηλεκτρονική διεύθυνση **www.asep.gr** στη διαδρομή Αρχική Σελίδα/Φορείς/Έντυπα–Διαδικασίες/ καρτέλα έντυπα/διαδικασίες διαγωνισμών ΑΣΕΠ και Φορέων / Καρτέλα Μίσθ. Έργου ΣΜΕ/ Απόδειξη Χειρισμού Η/Υ, Ειδικό Παράρτημα (Α1).

**ΕΠΙΘΥΜΗΤΑ ΠΡΟΣΟΝΤΑ**

Μεταπτυχιακό ή διδακτορικό δίπλωμα (συνοδευόμενο από βεβαίωση του οικείου Εκπαιδευτικού Ιδρύματος που να καθορίζει το γνωστικό αντικείμενο αυτού, μόνο εάν αυτό δεν προκύπτει σαφώς από τον προσκομιζόμενο τίτλο).

Αν ο μεταπτυχιακός / διδακτορικός τίτλος έχει αποκτηθεί στην αλλοδαπή απαιτείται μόνο Πράξη Αναγνώρισης του τίτλου από το ΔΙΚΑΤΣΑ ή Πιστοποιητικό Αναγνώρισης από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας που να έχει εκδοθεί μέχρι την τελευταία ημέρα της προθεσμίας υποβολής των αιτήσεων και σε περίπτωση που από την πράξη αναγνώρισης δεν προκύπτει το γνωστικό αντικείμενο, απαιτείται βεβαίωση από το Πανεπιστήμιο που χορήγησε τον τίτλο η οποία να καθορίζει το γνωστικό αντικείμενο, καθώς και επίσημη μετάφρασή της.

**ΓΕΝΙΚΑ ΠΡΟΣΟΝΤΑ**

1. Φωτοαντίγραφα των δύο όψεων του ατομικού δελτίου ταυτότητας ή των σελίδων του διαβατηρίου στις οποίες αναφέρονται ο αριθμός και τα στοιχεία ταυτότητας του κατόχου.
2. Υπεύθυνη Δήλωση όπου θα δηλώνονται τα στοιχεία της ηλικίας και καταλληλότητας όπως αναφέρονται στην δεύτερη παράγραφο του πίνακα Β «Απαιτούμενα προσόντα».
3. Υπεύθυνη Δήλωση όπου θα δηλώνονται τα στοιχεία της μη καταδίκης κλπ. όπως αναφέρονται στο σημείο 2 της παραγράφου των **Γενικών Προσόντων**.
4. Υπεύθυνη Δήλωση όπου θα δηλώνεται η δυνατότητα έκδοσης δελτίου παροχής υπηρεσιών όπως αναφέρεται στο σημείο 3 της παραγράφου των **Γενικών Προσόντων**.
5. Για τον υποψήφιο **χωρίς ελληνική ιθαγένεια**, ο οποίος πρέπει να αποδείξει ότι **γνωρίζει την Ελληνική γλώσσα** σε βαθμό επαρκή για την άσκηση των καθηκόντων της επιδιωκόμενης ειδικότητας, απαιτείται **Πιστοποιητικό Ελληνομάθειας** (N.2413/1996 άρθρο 10 παρ. 1) που χορηγείται από το **Κέντρο Ελληνικής Γλώσσας**: α) Υπουργείο Παιδείας και Θρησκευμάτων Ανδρέα Παπανδρέου 37, Τ.Κ. 151 80 Αθήνα, τηλ. 210−3443384 και β) Καραμαούνα 1, Πλ. Σκρά, Τ.Κ. 55132 Θεσσαλονίκη, τηλ. 2310− 459101-5, των κατωτέρω επιπέδων:

Α ΕΠΙΠΕΔΟ **ή** Α2 ΕΠΙΠΕΔΟ (Σ.Ε.): Για την Κατηγορία Υποχρεωτικής Εκπαίδευσης (Υ.Ε.).

Β ΕΠΙΠΕΔΟ **ή** Β1 ΕΠΙΠΕΔΟ (Σ.Ε.): Για την Κατηγορία Δευτεροβάθμιας Εκπαίδευσης (Δ.Ε.) μη Διοικητικού Προσωπικού ή και Εργατοτεχνικού Προσωπικού.

Γ ΕΠΙΠΕΔΟ **ή** Β2 ΕΠΙΠΕΔΟ (Σ.Ε.): Για τις Κατηγορίες Πανεπιστημιακής (Π.Ε.) και Τεχνολογικής Εκπαίδευσης (Τ.Ε.) μη Διοικητικού Προσωπικού και για την Κατηγορία Δευτεροβάθμιας Εκπαίδευσης (Δ.Ε.) Διοικητικού Προσωπικού.

Δ ΕΠΙΠΕΔΟ **ή** Γ1 ΕΠΙΠΕΔΟ (Σ.Ε.): Για τις Κατηγορίες Πανεπιστημιακής (Π.Ε.) και Τεχνολογικής Εκπαίδευσης (Τ.Ε.) Διοικητικού Προσωπικού.

Το ανωτέρω Πιστοποιητικό Ελληνομάθειας δεν χρειάζεται να προσκομίζουν οι ομογενείς και αλλογενείς, οι οποίοι παρακολουθούν ή έχουν παρακολουθήσει προγράμματα ή μαθήματα της ελληνικής γλώσσας εντός του οργανωμένου ελληνικού εκπαιδευτικού συστήματος τόσο στην Ελλάδα όσο και στο εξωτερικό.

Αποδεικνύεται επίσης με αντίστοιχο πιστοποιητικό του **Σχολείου της Ελληνικής Γλώσσας του Αριστοτελείου Πανεπιστημίου Θεσσαλονίκης** (Πανεπιστημιούπολη, Θεσσαλονίκη, Τ.Κ. 54006, τηλ. 2310/997571−72−76) το οποίο χορηγείται ύστερα από σχετική εξέταση του υποψηφίου ή από άλλη σχολή ή σχολείο Ελληνικής Γλώσσας.